cometadata/datacite-titles-descriptions-related-identifiers huggingface dataset:
DOI: 10.21227/87s2-bg39
title: my data

description: Open computerized  numerical control (CNC) systems, which are crucial pieces of machinery in discrete manufacturing, are under constant security threat. Trusted computing is considered to be an effective way to protect them. However, the machining process of an open CNC system cannot be protected effectively against control-flow hijacking. Additionally, the performance loss caused by frequent metrics  can affect the machining accuracy of the CNC system by heavily occupying CPU computing resources. We provide a novel method called trusted control-flow integrity (TCFI) that selects metric points based on the multi-object particle swarm optimization algorithm(MOPSO) rather than using all the metric points to protect the integrity of an open CNC system during its machining process. TCFI measures particular points in terms of security and metric time to reduce the performance loss of an open CNC system. An appropriate data structure for determining trusted baseline values is designed to minimize performance overhead. We show improved performance by evaluating TCFI on SPEC CPU 2006 and LinuxCNC.The test result shows that TCFI induces a performance loss of  around 5% for certain workloads.
DOI: 10.34740/kaggle/dsv/6864250
title: YouTube Trending Video Dataset (updated daily)
DOI: 10.14457/tu.the.2022.1369
title: การเปิดรับสื่อและปัจจัยที่มีผลต่อการตัดสินใจใช้บริการร้านอาหารข้ามชาติ: กรณีศึกษาร้าน Haidilao Hot Pot

description: งานวิจัยนี้มีวัตถุประสงค์ เพื่อศึกษาการเปิดรับสื่อ พฤติกรรม และแนวโน้มพฤติกรรมการใช้บริการ รวมถึงปัจจัยที่มีผลต่อการตัดสินใจใช้บริการร้านอาหารข้ามชาติ Haidilao เป็นการวิจัยเชิงสำรวจ เก็บข้อมูลจากผู้บริโภควัยทำงานที่มีอายุ 24 ปีขึ้นไปที่เคยใช้บริการร้าน ผลการวิจัยพบว่า กลุ่มตัวอย่างส่วนใหญ่เป็นเพศหญิง อายุ 35 - 50 ปี การศึกษาระดับปริญญาตรี มีรายได้ส่วนตัวต่อเดือน 30,001 – 50,000 บาท โดยภาพรวมกลุ่มตัวอย่างเปิดรับข่าวสารเกี่ยวกับร้าน Haidilao ในระดับบ่อย โดยเปิดรับจากสื่อออนไลน์ในระดับบ่อยที่สุด และจากสื่อออฟไลน์ในระดับบ่อย ส่วนใหญ่ใช้บริการเฉลี่ย 2 ครั้ง/เดือน ใช้จ่ายเฉลี่ยต่อครั้ง 2,000 - 3,000 บาท โดยปัจจัยสำคัญที่มีผลต่อการตัดสินใจใช้บริการคือ ด้านผลิตภัณฑ์ ด้านราคา ด้านช่องทางการจัดจำหน่าย และด้านการส่งเสริมการตลาด ตามลำดับ ทั้งนี้ ผู้บริโภคที่มีรายได้แตกต่างกัน มีการเปิดรับข่าวสารเกี่ยวกับร้าน Haidilao จากทั้งสื่อออนไลน์ และสื่อออฟไลน์แตกต่างกัน ผู้บริโภคที่มีระดับการศึกษาแตกต่างกัน มีปัจจัยที่ส่งผลต่อการใช้บริการ ด้านกระบวนการแตกต่างกัน รวมถึงผู้มีรายได้แตกต่างกัน มีปัจจัยที่ส่งผลต่อการใช้บริการ ด้านผลิตภัณฑ์ ด้านราคา ด้านช่องทางการจัดจำหน่าย และด้านการส่งเสริมการตลาดแตกต่างกัน
DOI: 10.14457/tu.the.2022.1370
title: การเปิดรับสื่อ ทัศนคติ พฤติกรรมและแนวโน้มการใช้บริการร้านค้าสะดวกซื้อ Jiffy ในสถานีบริการน้ำมัน PTT Station

description: งานวิจัยนี้มีวัตถุประสงค์เพื่อศึกษาการเปิดรับสื่อ ทัศนคติ พฤติกรรมและแนวโน้มการใช้บริการร้านค้าสะดวกซื้อ Jiffy ในสถานีบริการน้ำมัน PTT Station ของผู้บริโภค เป็นการวิจัยเชิงสำรวจ (Survey Research) เก็บข้อมูลจากผู้ที่เคยใช้บริการร้านค้าสะดวกซื้อ Jiffy จำนวน 300 คน ผลการวิจัยพบว่า กลุ่มตัวอย่างส่วนใหญ่เป็นเพศหญิง อายุ 25 – 34 ปี การศึกษาระดับปริญญาตรี อาชีพพนักงานบริษัทเอกชน และมีรายได้ส่วนตัวต่อเดือน 15,001 – 30,000 บาท ส่วนใหญ่มีการเปิดรับสื่อเกี่ยวกับร้านค้าสะดวกซื้อ Jiffy ผ่านสื่อดั้งเดิม โดยทางสื่อ ณ จุดขาย (POP) อาทิ Poster, Wobble และมีการเปิดรับสื่อเกี่ยวกับร้านค้าสะดวกซื้อ Jiffy ผ่านทางเฟซบุ๊ก (Facebook) พบว่า ทัศนคติส่วนประสมทางการตลาดสำหรับบริการ (7Ps) ด้านกระบวนการให้บริการ จัดอยู่ในทัศนคติเชิงบวกมากที่สุด ในประเด็นที่ว่า ขั้นตอนการขำระเงินสะดวก รวดเร็ว สามารถชำระได้หลายช่องทาง ซึ่งจัดอยู่ในทัศนคติเชิงบวกมากที่สุด ด้านพฤติกรรมการใช้บริการ พบว่า กลุ่มตัวอย่างส่วนใหญ่มีการใช้บริการร้านค้าสะดวกซื้อ Jiffy โดยเฉลี่ยในรอบ 3 เดือน จำนวน 3 ครั้ง และเลือกซื้อประเภทเครื่องดื่มมากที่สุด มีการซื้อสินค้าประมาณ 101 – 200 บาท ต่อครั้ง ผลการทดสอบสมมติฐาน พบว่า การเปิดรับสื่อมีความสัมพันธ์เชิงบวกกับทัศนคติที่มีต่อร้านค้าสะดวกซื้อ Jiffy อยู่ในระดับสูง ทัศนคติที่มีต่อร้านค้าสะดวกซื้อ Jiffy มีความสัมพันธ์เชิงบวกกับพฤติกรรมการใช้บริการร้านค้าสะดวกซื้อ Jiffy ในระดับต่ำ และทัศนคติที่มีต่อร้านค้าสะดวกซื้อ Jiffy มีความสัมพันธ์เชิงบวกกับแนวโน้มการใช้บริการร้านค้าสะดวกซื้อ Jiffy ในสถานีบริการน้ำมัน PTT Station ของผู้บริโภค ในระดับสูง
DOI: 10.14457/tu.the.2022.1371
title: การเปิดรับ ทัศนคติและแนวโน้มพฤติกรรมที่มีต่อข้อมูลข่าวสารด้านสุขภาพบนแอปพลิเคชัน TikTok ของวัยทำงาน

description: การศึกษาเรื่องการเปิดรับ ทัศนคติ และแนวโน้มพฤติกรรม ที่มีต่อข้อมูลข่าวสารด้านสุขภาพ บนแอปพลิเคชัน TikTok ของวัยทำงาน เป็นการใช้วิจัยเชิงสำรวจ (Survey Research) มีวัตถุประสงค์เพื่อศึกษาวัยทำงาน ที่มีอายุระหว่าง 19-59 ปี สุ่มแบบอาสาสมัคร (Volunteer Sampling) รวมทั้งสิ้นเป็นจำนวน 300 คนผลการวิจัยพบว่า กลุ่มตัวอย่างส่วนใหญ่เป็นเพศหญิง อายุอยู่ในช่วงวัยทำงานตอนกลาง (30 - 44 ปี) การศึกษาระดับปริญญาตรีอาชีพพนักงานบริษัทเอกชนรายได้ส่วนตัวต่อเดือนอยู่ 25,001 – 40,000 บาท มีการเปิดรับข้อมูลข่าวสารด้านสุขภาพ 4 วันต่อสัปดาห์ ส่วนใหญ่เปิดรับข้อมูลข่าวสารระดับมาก ด้านการออกกำลังกายเพื่อสุขภาพ ส่วนใหญ่มีทัศนคติเชิงบวกต่อข้อมูลข่าวสารในประเด็นเนื้อหาที่มีความสนุกสนาน และรูปแบบการนำเสนอที่มีความสวยงามช่วยเพิ่มความสนใจ แนวโน้มพฤติกรรมการเปิดรับข้อมูลข่าวสารด้านสุขภาพบน แอปพลิเคชัน TikTok ต่อไปมากที่สุด อีกทั้งยังพบว่า วัยทำงานที่มีลักษณะทางประชากรแตกต่างกันมีการเปิดรับข้อมูลข่าวสารด้านสุขภาพบนแอปพลิเคชัน TikTok แตกต่างกัน รวมถึงการเปิดรับข้อมูลมีความสัมพันธ์กับทัศนคติ และทัศนคติมีความสัมพันธ์กับแนวโน้มพฤติกรรมในการเปิดรับข้อมูลข่าวสารด้านสุขภาพบนแอปพลิเคชัน TikTok อีกด้วย
DOI: 10.14457/tu.the.2022.1372
title: การยอมรับเทคโนโลยีเมตาเวิร์สของผู้บริหารบริษัทตัวแทนโฆษณาในประเทศไทย

description: การวิจัยนี้มีวัตถุประสงค์เพื่อศึกษาการยอมรับและความเข้าใจในเทคโนโลยีเมตาเวิร์ส (Metaverse) และศึกษาความตั้งใจใช้เทคโนโลยี Metaverse ของผู้บริหารบริษัทตัวแทนโฆษณาในประเทศไทย รวมถึงนำผลลัพธ์ที่ได้จากการวิจัยไปเป็นแนวทางในการนำเทคโนโลยี Metaverse มาพัฒนาการทำงานของบริษัทตัวแทนโฆษณาในประเทศไทย โดยใช้ระเบียบวิธีวิจัยเชิงคุณภาพ (Qualitative research) ด้วยเทคนิควิธีการสัมภาษณ์เชิงลึก (In-depth interview) มาวิเคราะห์และให้ความหมาย ผู้ให้สัมภาษณ์ คือ ผู้บริหาร 6 คนจากบริษัทตัวแทนโฆษณา จากการศึกษาการยอมรับเทคโนโลยี Metaverse พบว่า ผู้บริหารบริษัทตัวแทนโฆษณาในประเทศไทยมีทัศนคติที่ดีในการยอมรับเทคโนโลยี Metaverse ในการทำงานสื่อสารด้านโฆษณา เพราะมีความเห็นว่าเทคโนโลยี Metaverse นั้นมีรูปแบบที่เป็นประโยชน์ต่อการสื่อสารโฆษณา เนื่องจากเทคโนโลยี Metaverse มีความสามารถหลากหลายรูปแบบ สามารถช่วยส่งเสริมการตลาดได้ เป็นโอกาสที่จะพัฒนาโฆษณาในประเทศไทยให้มีความสามารถในด้านต่างๆ มากยิ่งขึ้น ผู้ให้สัมภาษณ์มีทัศนคติพึงพอใจ หากเทคโนโลยี Metaverse เข้ามาในประเทศไทย จะส่งผลให้มีความตั้งใจใช้เทคโนโลยี Metaverse ในการทำงานสื่อสารด้านโฆษณา เพราะจุดเด่นของเทคโนโลยี Metaverse เป็นเทคโนโลยีที่มีความสามารถหลากหลายรูปแบบ จึงมองว่าเป็นอีกหนึ่งในทางเลือกของการทำงานโฆษณารูปแบบใหม่
DOI: 10.14457/tu.the.2022.1373
title: พฤติกรรมการเปิดรับข่าวสารและการรับรู้คุณลักษณะของอินฟลูเอนเซอร์บนแพลตฟอร์ม TikTok กับกระบวนการตัดสินใจซื้อผลิตภัณฑ์บำรุงผิวหน้าของผู้บริโภค Gen Z

description: การวิจัยนี้มีวัตถุประสงค์เพื่อ 1) ศึกษาพฤติกรรมการเปิดรับข่าวสารเกี่ยวกับผลิตภัณฑ์บำรุงผิวหน้า การรับรู้คุณลักษณะของอินฟลูเอนเซอร์บนแพลตฟอร์ม TikTok และกระบวนการตัดสินใจซื้อผลิตภัณฑ์บำรุงผิวหน้าของผู้บริโภค Gen Z 2) ศึกษาความสัมพันธ์ระหว่างพฤติกรรมการเปิดรับข่าวสารกับการรับรู้คุณลักษณะของอินฟลูเอนเซอร์บนแพลตฟอร์ม TikTok 3) ศึกษาความสัมพันธ์ระหว่างพฤติกรรมการเปิดรับข่าวสาร การรับรู้คุณลักษณะของอินฟลูเอนเซอร์บนแพลตฟอร์ม TikTok กับกระบวนการตัดสินใจซื้อผลิตภัณฑ์บำรุงผิวหน้าของผู้บริโภค Gen Z เป็นการวิจัยเชิงปริมาณ เก็บข้อมูลจากผู้บริโภค Gen Z ที่มีอายุระหว่าง 18 - 27 ปี ในประเทศไทย จำนวน 400 คน โดยใช้แบบสอบถามเป็นเครื่องมือ สถิติที่ใช้ในการวิเคราะห์ข้อมูล คือ ความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน และการวิเคราะห์ค่าสหสัมพันธ์แบบเพียร์สัน ผลการวิจัย พบว่า 1) กลุ่มตัวอย่างเปิดรับข่าวสารด้านเนื้อหาเกี่ยวกับตัวผลิตภัณฑ์ ความคุ้มค่า ความสะดวกปลอดภัยในการซื้อ ในระดับบ่อยทุกด้าน และเปิดรับข่าวสารตามประเภทของผลิตภัณฑ์บำรุงผิวหน้าในระดับบ่อยทุกประเภท และมีความคิดเห็นว่า อินฟลูเอนเซอร์บนแพลตฟอร์ม TikTok มีความน่าเชื่อถือในระดับสูงทุกด้าน โดยด้านความเชี่ยวชาญมีค่าเฉลี่ยสูงสุด รองลงมาคือ ความสามารถทางการส่งสาร ความดึงดูดใจ และความน่าไว้วางใจ ตามลำดับ หลังจากการเปิดรับข่าวสาร กลุ่มตัวอย่างเกิดพฤติกรรมตามกระบวนการตัดสินใจซื้อในระดับบ่อยทุกขั้นตอน โดยขั้นการประเมินทางเลือก มีค่าเฉลี่ยความบ่อยครั้งสูงเป็นลำดับแรก 2) พฤติกรรมการเปิดรับข่าวสารเกี่ยวกับเนื้อหาของผลิตภัณฑ์บำรุงผิวหน้า และ การเปิดรับข่าวสารเกี่ยวกับประเภทของผลิตภัณฑ์บำรุงผิวหน้า มีความสัมพันธ์ในเชิงบวกอย่างมีนัยสำคัญทางสถิติที่ระดับ .01 กับการรับรู้คุณลักษณะของอินฟลูเอนเซอร์ด้านความเชี่ยวชาญ ด้านความน่าไว้วางใจ ด้านความดึงดูดใจ และด้านความสามารถทางการส่งสาร 3) พฤติกรรมการเปิดรับข่าวสารเกี่ยวกับเนื้อหาของผลิตภัณฑ์บำรุงผิวหน้า และการเปิดรับข่าวสารเกี่ยวกับประเภทของผลิตภัณฑ์บำรุงผิวหน้า มีความสัมพันธ์ในเชิงบวกอย่างมีนัยสำคัญทางสถิติที่ระดับ .01 กับกระบวนการตัดสินใจซื้อทุกขั้นตอน ประกอบด้วย ขั้นการรับรู้ปัญหาและความต้องการ ขั้นการแสวงหาข้อมูล ขั้นการประเมินทางเลือก และขั้นการตัดสินใจซื้อ ส่วนการรับรู้คุณลักษณะของอินฟลูเอนเซอร์ด้านความเชี่ยวชาญ ความน่าไว้วางใจ ความดึงดูดใจ และความสามารถทางการส่งสารมีความสัมพันธ์ในเชิงบวกอย่างมีนัยสำคัญทางสถิติที่ระดับ .01 กับกระบวนการตัดสินใจซื้อทุกขั้นตอน
DOI: 10.14457/tu.the.2022.1375
title: การเปิดรับสื่อและทัศนคติที่มีต่อการดำเนินงานด้านความรับผิดชอบต่อสังคมของกลุ่ม ปตท. ของชุมชนรอบเขตประกอบการนิคมอุตสาหกรรม จังหวัดระยอง

description: งานวิจัยนี้ศึกษาการเปิดรับสื่อ และทัศนคติ ที่มีต่อการดำเนินงานด้านความรับผิดชอบต่อสังคมของกลุ่ม ปตท. ของชุมชนรอบเขตประกอบการนิคมอุตสาหกรรม จังหวัดระยอง มีวัตถุประสงค์การวิจัย เพื่อศึกษาการเปิดรับสื่อ ทัศนคติ พฤติกรรมการมีส่วนร่วม และแนวโน้มพฤติกรรมการมีส่วนร่วมเกี่ยวกับการดำเนินงานด้านความรับผิดชอบต่อสังคมของ กลุ่ม ปตท. จังหวัดระยอง เก็บข้อมูลจากประชาชนที่อาศัยในชุมชนที่อาศัยอยู่รอบ ๆ เขตประกอบการนิคมอุตสาหกรรมที่เคยรับข่าวสารเกี่ยวกับการดำเนินกิจกรรม CSR ของ กลุ่ม ปตท. จังหวัดระยอง จำนวนทั้งสิ้น 400 คน ผลการวิจัย พบว่า กลุ่มตัวอย่างส่วนใหญ่เป็นเพศชาย มีอายุ 27-42 ปี ส่วนใหญ่มีสถานภาพสมรสแล้ว ระดับการศึกษาปริญญาตรี เป็นพนักงานบริษัทเอกชน และรายได้ส่วนตัวต่อเดือน 15,001 -25,000 บาท ส่วนใหญ่เปิดรับประเภทข่าวสารที่เกี่ยวกับการดำเนินกิจกรรมหรือโครงการต่างๆ (CSR) ในพื้นที่ของกลุ่ม ปตท.จังหวัดระยองในระดับบ่อยมาก และเปิดรับข่าวสารเกี่ยวกับการดำเนินกิจกรรมต่างๆ ในพื้นที่ของกลุ่ม ปตท.จังหวัดระยองโดยผ่านสื่อออนไลน์ในระดับมากที่สุด และมีทัศนคติเชิงบวกกับกิจกรรม CSR และต่อกลุ่ม ปตท.จังหวัดระยองอยู่ในระดับมาก รวมถึงเข้าร่วมในกระบวนการจัดโครงการ/กิจกรรมเพื่อสังคมต่างๆ ของ กลุ่ม ปตท. จังหวัดระยองในระดับมาก อีกทั้งมีความตั้งใจในการเข้าร่วมโครงการ/กิจกรรมเพื่อชุมชนต่างๆ ของ กลุ่ม ปตท. จังหวัดระยองในระดับตั้งใจมาก ตามผลการทดสอบสมมติฐานพบว่า ชุมชนรอบเขตประกอบการนิคมอุตสาหกรรม จังหวัดระยองที่มีอายุ อาชีพ และรายได้แตกต่างกัน มีการเปิดรับประเภทข่าวสารเกี่ยวกับการดำเนินงานด้านความรับผิดชอบต่อสังคมของ กลุ่ม ปตท. จังหวัดระยอง ของสื่อในภาพรวมแตกต่างกันอย่างมีนัยสำคัญ การเปิดรับสื่อมีความสัมพันธ์เชิงบวกกับทัศนคติต่อการดำเนินงานด้านความรับผิดชอบต่อสังคมของ กลุ่ม ปตท. จังหวัดระยองและต่อ กลุ่ม ปตท. จังหวัดระยอง และทัศนคติมีความสัมพันธ์เชิงบวกกับแนวโน้มพฤติกรรมการมีส่วนร่วมต่อการดำเนินงานด้านความรับผิดชอบต่อสังคมของ กลุ่ม ปตท. จังหวัดระยอง
DOI: 10.14457/tu.the.2022.1376
title: ปัจจัยการสื่อสารระหว่างวัฒนธรรมที่มีอิทธิพลต่อการปรับตัวข้ามวัฒนธรรมของพนักงานต้อนรับบนเครื่องบินสัญชาติไทยที่อาศัยอยู่ในต่างประเทศ

description: การวิจัยครั้งนี้มีวัตถุประสงค์เพื่อศึกษาปัจจัยการสื่อสารระหว่างวัฒนธรรมที่มีอิทธิพลต่อการปรับตัวข้ามวัฒนธรรมของพนักงานต้อนรับบนเครื่องบินสัญชาติไทยที่อาศัยอยู่ในต่างประเทศ เป็นการวิจัยเชิงสำรวจ โดยรวบรวมข้อมูลจากพนักงานต้อนรับบนเครื่องบินสัญชาติไทยที่อาศัยอยู่ในต่างประเทศ จำนวน 400 คน ผลการวิจัยพบว่า กลุ่มตัวอย่างส่วนใหญ่เป็นเพศหญิง มีอายุ 26-33 ปี อายุงาน 4-6 ปี อาศัยอยู่ในประเทศสิงคโปร์ โดยอาศัยอยุ่ในต่างประเทศเป็นระยะเวลา 1-3 ปี ในภาพรวมกลุ่มตัวอย่างมีการสื่อสารระหว่างวัฒนธรรมในระดับปานกลาง เมื่อพิจารรารายด้าน พบว่า กลุ่มตัวอย่างมีการสื่อสารระหว่างวัฒนธรรมมากที่สุดในด้านการสื่อสารภายใต้สังคมของชาติพันธุ์ตนเองในระดับมาก รองลงมา คือ ด้านสิ่งแวดล้อมในระดับมาก ด้านความสามารถในการสื่อสารภายใต้วัฒนธรรมเจ้าบ้านในระดับมาก ด้านสิ่งติดตัวผู้แปลกหน้าในระดับปานกลาง และด้านการสื่อสารภายใต้สังคมของเจ้าบ้านในระดับปานกลาง ตามลำดับ นอกจากนี้ ในภาพรวมกลุ่มตัวอย่างมีการปรับตัวข้ามวัฒนธรรมในระดับมาก เมื่อพิจารณารายด้าน พบว่า กลุ่มตัวอย่างมีการปรับตัวข้ามวัฒนธรรมมากที่สุดด้านความคิดในระดับมาก รองลงมา คือ ด้านความรู้สึกในระดับมาก และด้านพฤติกรรมในระดับมาก ตามลำดับ สำหรับข้อค้นพบในการวิจัยครั้งนี้ คือ ปัจจัยการสื่อสารระหว่างวัฒนธรรมมีอิทธิพลต่อการปรับตัวข้ามวัฒนธรรมของพนักงานต้อนรับบนเครื่องบินสัญชาติไทยที่อาศัยอยู่ในต่างประเทศอย่างมีนัยสำคัญทางสถิติ
DOI: 10.14457/tu.the.2022.1377
title: ความสัมพันธ์ของการเปิดรับข้อมูลข่าวสารภายในองค์กร บรรยากาศการสื่อสารภายในองค์กร สัมพันธภาพระหว่างบุคคลกับการเข้าร่วมกิจกรรมขององค์กร

description: การวิจัยนี้มีวัตถุประสงค์เพื่อศึกษาการเปิดรับข้อมูลข่าวสาร บรรยากาศการสื่อสาร สัมพันธภาพระหว่างบุคคล และการเข้าร่วมกิจกรรมขององค์กรในองค์กรภาครัฐและองค์กรภาคธุรกิจเอกชน ตลอดจนความสัมพันธ์ระหว่างการเปิดรับข้อมูลข่าวสาร บรรยากาศการสื่อสาร สัมพันธภาพระหว่างบุคคล กับการเข้าร่วมกิจกรรมขององค์กร การวิจัยนี้ใช้วิธีการวิจัยเชิงปริมาณ (Quantitative Research) ในรูปแบบการวิจัยเชิงสำรวจ (Survey Research) เก็บข้อมูลจากแบบสอบถาม (Questionnaire) ด้วยวิธีการสำรวจทางออนไลน์ (Online Surveys) จากกลุ่มตัวอย่างที่เป็นบุคลากรในองค์กรภาครัฐและองค์กรภาคธุรกิจเอกชน จำนวน 400 คน ผลการวิจัยพบว่า กลุ่มตัวอย่างเปิดรับข้อมูลข่าวสารเกี่ยวกับกิจกรรมขององค์กรในระดับบ่อยครั้งมาก โดยเปิดรับจากเพื่อนร่วมงานและเปิดรับเนื้อหาเกี่ยวกับกิจกรรมพัฒนาบุคลากรมากที่สุด กลุ่มตัวอย่างมีความคิดเห็นต่อบรรยากาศการสื่อสารภายในองค์กรเป็นเชิงบวกในระดับมาก โดยมีความคิดเห็นมากที่สุดในด้านการสนับสนุนช่วยเหลือกัน กลุ่มตัวอย่างมีสัมพันธภาพระหว่างบุคคลที่ดี โดยเฉพาะในด้านการให้ความช่วยเหลือซึ่งกันและกัน กลุ่มตัวอย่างเข้าร่วมกิจกรรมขององค์กรในระดับบ่อยครั้งมาก โดยเข้าร่วมกิจกรรมสานสัมพันธ์บุคลากรบ่อยครั้งมากกว่ากิจกรรมพัฒนาบุคลากร ผลการทดสอบสมมติฐานการวิจัยพบว่า บรรยากาศการสื่อสารภายในองค์กรภาครัฐแตกต่างจากบรรยากาศการสื่อสารภายในองค์กรภาคธุรกิจเอกชน โดยบรรยากาศการสื่อสารในด้านการสื่อสารอย่างเปิดเผยจากผู้บังคับบัญชาสู่ผู้ใต้บังคับบัญชา และด้านการรับฟังความคิดเห็นจากผู้ปฏิบัติงานในองค์กรภาคธุรกิจเอกชนเป็นเชิงบวกมากกว่า ส่วนการเปิดรับข้อมูลข่าวสารภายในองค์กรและสัมพันธภาพระหว่างบุคคลของบุคลากรในองค์กรภาครัฐและองค์กรภาคธุรกิจเอกชน พบว่าไม่แตกต่างกัน การเปิดรับข้อมูลข่าวสารภายในองค์กร บรรยากาศการสื่อสารภายในองค์กร และสัมพันธภาพระหว่างบุคคล มีความสัมพันธ์ทางบวกกับการเข้าร่วมกิจกรรมขององค์กร โดยบุคลากรที่เปิดรับข้อมูลข่าวสารเกี่ยวกับกิจกรรมขององค์กรมาก มีความคิดเห็นต่อบรรยากาศการสื่อสารภายในองค์กรเป็นเชิงบวกมาก และมีสัมพันธภาพระหว่างบุคคลเป็นเชิงบวกมาก จะมีการเข้าร่วมกิจกรรมขององค์กรมากตามไปด้วย
DOI: 10.14457/tu.the.2022.1379
title: การมีส่วนร่วมของวัดกับชุมชนเพื่อการพัฒนาชุมชน: กรณีศึกษาชุมชนวัดโตนด อำเภอบางกรวย จังหวัดนนทบุรี

description: การศึกษาเรื่องบทบาทของวัดกับชุมเพื่อการพัฒนาชุมชน กรณีศึกษา ชุมชนวัดโตนด อำเภอบางกรวย จังหวัดนนทบุรี มีวัตถุประสงค์เพื่อศึกษาการมีส่วนร่วมของวัดกับชุมชนเพื่อการพัฒนาชุมชน เป็นการศึกษาเชิงคุณภาพ เก็บข้อมูลโดยวิธีสัมภาษณ์เชิงลึกและการศึกษาจากเอกสาร มีกลุ่มเป้าหมายคือ พระสงฆ์ ผู้ผู้ชุมชน และภาคีเครือข่าย โดยมีผลการศึกษาดังนี้ 1. บทบาทของวัดและชุมชน มีการดำเนินการส่งเสริมการเรียนรู้เพื่อการพัฒนาชุมชน ในลักษณะ ร่วมกันคิด ร่วมกันทำ ร่วมกันดำเนินการทำผนแม่บทเพื่อการพัฒนาชุมชน มีการจัดทำศูนย์เรียนรู้ภายในชุมชน พัฒนาองค์ความรู้ภูมิปัญญาท้องถิ่น สร้างนวัตกรรมส่งเสริมการเรียนรู้ภายในชุมชน ส่งเสริมการมีส่วนร่วมเพื่อการพัฒนาชุมชน มีการรวมกลุ่มกันเพื่อทำผนแม่บท ร่วมกันรับผิดชอบในการดำเนินงานพัฒนาชุมชน มีส่วนร่วมในการติดตามประเมินผล รวมถึงร่วมรับ ผลประโยชน์ จัดให้มีกิจกรรมส่งเสริมการมีส่วนร่วม ด้วยการให้ความรู้ โดยมีวัดเป็นศูนย์กลางและคนในชุมชนมีส่วนร่วมในการทำกิจกรรม มีความเอื้ออาทรต่อกันจนเกิดความเป็นชุมชนที่มีความสุขทั้งในด้านเศรษฐกิจ สังคม วัฒนธรรม และสิ่งแวดล้อม 2. การพัฒนาชุมชน จัดให้มีการส่งเสริมกระบวนการมีส่วนร่วม เป็นการดึงคนในชุมชนเข้ามามีส่วนร่วมในการพัฒนาวัด และวัดก็มีส่วนร่วมในการพัฒนาชุมชน ทำให้เกิดความต้องการที่จะลงมือทำร่วมกัน มีการส่งเสริมกระบวนการเรียนรู้ชุมชน ร่วมกันพัฒนาแหล่งเรียนรู้ เพื่อถ่ายทอดองค์ความรู้ให้กับผู้ที่สนใจ และส่งเสริมชุมชนเข้มแข็ง มีกระบวนการเรียนรู้ร่วมกันของคนในชุมชน เป็นชุมชนแห่งการเรียนรู้ มีผู้ผู้ชุมชนที่เข้มแข็ง องค์กรชุมชนเข้มแข็ง และมีแผนแม่บทที่เปิดโอกาสสมาชิกได้แสดงความคิดเห็น แลกเปลี่ยนเรียนรู้ร่วมทำประโยชน์เพื่อชุมชน พร้อมกับได้รับการสนับสนุนจากภาคีเครือข่าย จากหน่วยงานภาครัฐ ภาคเอกชน องค์กรอิสระ และภาคประชาสังคม เข้ามาส่งเสริมและสนับสนุนในด้านต่างๆ โดยวัดกับชุมชนเป็นผู้ดำเนินการตามกระบวนการมีส่วนร่วมและแผแม่บทของชุมชน นับว่าเป็นการมีส่วนร่วมของวัดกับชุมชนอย่างแท้จริง
DOI: 10.6084/m9.figshare.24460183
title: Lonsdorf_etal_2023_ObservedPredicted_exposure

description: These data include observed pesticide residues in pollens gathered by bumble bees (<i>Bombus </i><i>vosnesenskii</i>) returning to colonies across 14 spatially independent landscapes in Northern California. These data were used to evaluate a spatially explicit model of landscape exposure that was parameterized with 6 different specifications with regards to floral resources, pesticide accumulation, and foraging behavior. The associated paper has been been published as an article in <i>Science of the Total Environment</i>. The columns are:FID - Field Identifier for the 14 sites used in this analysisYear - This study took place in 2017Round - Collection rounds for pollen samples. Pollen loads from the two colonies at a site and for two consecutive sample rounds were pooled (from 10- and 20-days past field placement, 30- and 40-days, etc.)Compound - Name of pesticide detectedPesticide_type - either fungicide, herbicide, or insecticideModelNumber - Different exposure model specifications . See Methods and Table 1 in Lonsdorf et al. 2023 <i>Sci. Tot. Env.</i>ModelSpecifications - shorthand abbreviations of different specifications . See Methods and Table 1 in Lonsdorf et al. 2023 <i>Sci. Tot. Env.</i>Modeled_exposure - predicted exposure value for a given combination of site, round, compound, and specification.Concentration_ng_mg - observed pesticide residue (ng/mg) for a given a given combination of site, round, and compound.Citing information:Lonsdorf, E. V., Nicholson, C. C., Rundlöf, M., & Williams, N. M. (2023). A spatially explicit model of landscape pesticide exposure to bees: development, exploration, and evaluation. <i>Science of the Total Environment</i> doi: TBD.
DOI: 10.14457/tu.the.2022.1380
title: การส่งเสริมการท่องเที่ยวชุมชนโดยวิสาหกิจเพื่อสังคม: กรณีศึกษาชุมชนท่าฉลอม จังหวัดสมุทรสาคร

description: การศึกษาเรื่อง “การส่งเสริมการท่องเที่ยวชุมชน โดยวิสาหกิจเพื่อสังคม กรณีศึกษาชุมชนท่าฉลอม จังหวัดสมุทรสาคร” มีวัตถุประสงค์เพื่อศึกษาการส่งเสริมการท่องเที่ยวชุมชนโดยวิสาหกิจเพื่อสังคม เป็นการวิจัยเชิงคุณภาพ โดยการศึกษาจากเอกสารและสื่อต่างๆ ร่วมกับการสัมภาษณ์เชิงลึก แบ่งผู้ให้สัมภาษณ์เป็น 3 กลุ่ม คือกลุ่มผู้บริหารบริษัท กลุ่มผู้ปฏิบัติงาน และกลุ่มคนในชุมชนที่เกี่ยวข้องกับการท่องเที่ยว ผลการศึกษาพบว่า ในด้านการบริหารองค์กรเพื่อสังคม บริษัทสมุทรสาครพัฒนาเมืองมีการวางแผนและติดตามผลการทำงาน การบริหารงบประมาณ และการจัดการบุคลากร โดยใช้รูปแบบการบริหารงานแบบธุรกิจเอกชน ซึ่งมีการจัดองค์กรและสายการบังคับบัญชาที่ชัดเจน มีนักพัฒนาโครงการเป็นผู้ปฏิบัติงานหลัก และมีผู้บริหารเป็นผู้รับผิดชอบโครงการ เนื่องจากบริษัทได้จดทะเบียนเป็นวิสาหกิจเพื่อสังคมแบบไม่ประสงค์จะแบ่งปันผลกำไรให้กับผู้ถือหุ้น ในการบริหารงานจึงมีเป้าหมายเพื่อประโยชน์ของสังคมเป็นหลัก มากกว่าการมุ่งผลกำไรสู่บริษัท เป็นส่วนสำคัญที่ทำให้เกิดความร่วมมือจากคนในชุมชน และภาคีเครือข่ายในการบริหารบุคคล ได้ให้ความสำคัญกับการสร้างแรงจูงใจให้กับผู้ปฏิบัติงานผู้เกี่ยวข้องในด้านคุณค่าทางจิตใจ จากการทำประโยชน์ให้สังคม ควบคู่ไปกับการสร้างประโยชน์ด้านอื่นๆ ในด้านการส่งเสริมการท่องเที่ยว บริษัทเห็นศักยภาพของพื้นที่ชุมชนท่าฉลอม ได้มีการสนับสนุนให้เกิดการศึกษาค้นคว้าข้อมูลด้านศิลปวัฒนธรรม และวิถีชีวิตในพื้นที่เพิ่มเติม และนำฐานทรัพยากรมาใช้เพื่อการท่องเที่ยวอย่างเต็มที่ ในช่วงเวลาที่ผ่านมา แม้ว่าจะเกิดการหยุดชะงักของการท่องเที่ยว เนื่องจากภาวิโควิด 2019 แต่ทางบริษัทก็ได้กลับมาเริ่มทำการส่งเสริมการท่องเที่ยวต่อหลังจากภาวะดังกล่าวคลี่คลายลง โดยที่ผ่านมาได้มีการจัดกิจกรรมส่งเสริมการท่องเที่ยวกว่า 60 กิจกรรม แบ่งออกเป็น 9 ประเภท ได้แก่ กิจกรรมเพื่อรับฟังความเห็น และส่งเสริมการมีส่วนร่วมของคนในชุมชน การให้บริการชุมชนและนักท่องเที่ยว กิจกรรมด้านการศึกษาและอนุรักษ์ศิลปวัฒนธรรมในพื้นที่กิจกรรมด้านการพัฒนาพื้นที่ กิจกรรมด้านการอนุรักษ์สิ่งแวดล้อม กิจกรรมเพื่อพัฒนาบุคลากรในชุมชน กิจกรรมเพื่อพัฒนาการท่องเที่ยวชุมชน กิจกรรมด้านการประชาสัมพันธ์และส่งเสริมการตลาด และกิจกรรมเพื่อช่วยเหลือคนในชุมชน การส่งเสริมการท่องเที่ยวดังกล่าว สอดคล้องกับกลยุทธ์การท่องเที่ยวชุมชน เพื่อให้เกิดประโยชน์ต่อชุมชน เนื่องจากให้ความสำคัญต่อการมีส่วนร่วม มีการจัดการด้านการตลาดที่มีประสิทธิภาพ และคำนึงถึงผลกระทบจากการท่องเที่ยวในแง่ของการถอดบทเรียนพบว่า ผลที่เกิดจากการส่งเสริมการท่องเที่ยวสร้างความเปลี่ยนแปลงที่ดีให้กับชุมชน ผู้ปฏิบัติงาน อาสาสมัคร และคนในชุมชนเห็นว่าผลที่ได้ดีกว่าที่คาดการณ์ไว้ แต่ผู้บริหารยังคาดหวังว่าจะสามารถนำรูปแบบของชุมชนท่าฉลอม ไปสร้างความเปลี่ยนแปลงในวงกว้างในพื้นที่อื่น ส่งผลต่อการพัฒนาจังหวัดต่อไป
DOI: 10.14457/tu.the.2022.1381
title: ปัจจัยการบริหารองค์กรที่ส่งผลต่อประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก

description: การศึกษาเรื่อง “ปัจจัยการบริหารองค์กรที่ส่งผลต่อประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก” มีวัตถุประสงค์เพื่อศึกษาการบริหารองค์กรของกรมการปกครองในจังหวัดพิษณุโลก ศึกษาประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก และเพื่อเสนอแนะแนวทางการเพิ่มประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก วิธีการศึกษาเป็นการวิจัยเชิงสำรวจ โดยใช้แบบสอบถามเป็นเครื่องมือในการเก็บรวบรวมข้อมูลจากเจ้าหน้าที่กรมการปกครอง จังหวัดพิษณุโลกที่เป็นกลุ่มตัวอย่าง จำนวน 197 คน วิเคราะห์ข้อมูลโดยใช้ร้อยละ ค่าเฉลี่ย ส่วนเบี่ยงเบนมาตรฐาน และวิเคราะห์สมการถดถอยแบบพหุคูณ ผลการศึกษาพบว่า การบริหารองค์กรของกรมการปกครองในจังหวัดพิษณุโลก โดยรวมอยู่ในระดับมากที่สุด โดยเฉพาะด้านการประสานงานมีค่าเฉลี่ยมากที่สุด รองลงมาด้านการอำนวยการและด้านการวางแผนมีค่าเฉลี่ยน้อยที่สุด สำหรับประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก โดยรวมอยู่ในระดับมาก โดยเฉพาะด้านค่าใช้จ่ายมีค่าเฉลี่ยมากที่สุด รองลงมาด้านปริมาณงาน และด้านคุณภาพของงานมีค่าเฉลี่ยน้อยที่สุด นอกจากนี้ ปัจจัยการบริหารองค์กรที่ส่งผลต่อประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก พบว่า ปัจจัยด้านการจัดองค์การ ด้านการประสานงาน ด้านการรายงาน และด้านการจัดทำงบประมาณ ส่งผลต่อประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก อย่างมีนัยสำคัญทางสถิติที่ระดับ 0.05 โดยด้านการจัดทำงบประมาณ (Beta = 0.302) ส่งผลต่อประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลกมากที่สุด ข้อเสนอแนะแนวทางการเพิ่มประสิทธิภาพการปฏิบัติงานของเจ้าหน้าที่กรมการปกครองในจังหวัดพิษณุโลก กรมการปกครองในจังหวัดพิษณุโลก ควรกำหนดอำนาจหน้าที่และความรับผิดชอบของเจ้าหน้าที่แต่ละส่วนงานให้มีความชัดเจน และสนับสนุนความสัมพันธภาพในการทำงานของเจ้าหน้าที่ กำหนดอัตรากำลัง และสมรรถนะที่เหมาะสมตามตำแหน่ง รวมถึงวางแผนการปฏิบัติงานตามนโยบายองค์กรที่วางไว้โดยยึดวิสัยทัศน์และภารกิจเป็นหลัก
DOI: 10.14457/tu.the.2022.1382
title: ความพึงพอใจต่อการนำหลักธรรมาภิบาลมาใช้ในกระบวนการไกล่เกลี่ยข้อพิพาทชุมชน: กรณีศึกษาศูนย์ไกล่เกลี่ยข้อพิพาทภาคประชาชน ตำบลเกิ้ง อำเภอเมืองมหาสารคาม จังหวัดมหาสารคาม

description: การศึกษาเรื่อง “ความพึงพอใจต่อการนำหลักธรรมาภิบาลมาใช้ในกระบวนการไกล่เกลี่ยข้อพิพาทชุมชน กรณีศึกษาศูนย์ไกล่เกลี่ยข้อพิพาทภาคประชาชน ตำบลเกิ้ง อำเภอเมืองมหาสารคาม จังหวัดมหาสารคาม” วัตถุประสงค์ 1. เพื่อศึกษาการปฏิบัติในการนำหลักธรรมาภิบาลมาใช้ในกระบวนการไกล่เกลี่ยข้อพิพาทชุมชน 2. เพื่อศึกษาระดับความพึงพอใจต่อการนำหลักธรรมาภิบาลมาในกระบวนการไกล่เกลี่ยข้อพิพาทชุมชน กรณีศึกษาศูนย์ไกล่เกลี่ยข้อพิพาทภาคประชาชน จังหวัดมหาสารคาม ทำการศึกษากลุ่มตัวอย่าง ตัวแทน 81 คดี โดยแบ่งเป็นผู้ร้องเรียนและผู้ถูกร้องเรียน คดีละ 2 คน รวม 162 คน และเป็นการวิจัยเชิงปริมาณ โดยใช้แบบสอบถาม จากกลุ่มตัวอย่าง ตัวแทน 81 คดี โดยแบ่งเป็นผู้ร้องเรียนและผู้ถูกร้องเรียน คดีละ 2 คน รวม 162 คน และสัมภาษณ์ประธานและกรรมการไกล่เกลี่ยข้อพิพาทภาคประชาชน เป็นเครื่องมือในการเก็บรวบรวมข้อมูล และใช้โปรแกรมสำเร็จรูปทางสถิติในการประมวลผลแบบสอบถามจำนวน 162 คน จาก 164 คน คิดเป็นร้อยละ 98.78 พบว่า ความพึงพอใจต่อการนําหลักธรรมาภิบาลมาใช้ในกระบวนการไกล่เกลี่ยข้อพิพาท กรณีศึกษาศูนย์ไกล่เกลี่ยข้อพิพาทภาคประชาชน จังหวัดมหาสารคาม ที่เป็นที่ยอมรับของประชาชนที่มีผลสำเร็จสูงถึงร้อยละ 98.78 จึงถือว่าการดำเนินการนโยบายในการไกล่เกลี่ยภาคประชาชนประผลสำเร็จเป็นอย่างสูงและเหมาะสมที่จะนำมาใช้ในกระบวนการยุติธรรมของไทย มีข้อเสนอแนะว่าควรมีการแก้ไขเพิ่มเติมรายละเอียดของพระราชบัญญัตินี้เพื่อขจัดปัญหาและอุปสรรคต่าง ๆ ทำให้การดำเนินการไกล่เกลี่ยข้อพิพาทภาคประชาชนเป็นไปอย่างมีประสิทธิภาพอย่างแท้จริง